**ŠIAULIŲ MIESTO SAVIVALDYBĖS ADMINISTRACIJOS**

**SVEIKATOS SKYRIUS**

**SPRENDIMO PROJEKTO „DĖL ŠIAULIŲ MIESTO SAVIVALDYBĖS TARYBOS 2015 M. GRUODŽIO 28 D. SPRENDIMO NR. T-363 „DĖL DIDŽIAUSIO LEISTINO ŠIAULIŲ MIESTO SAVIVALDYBĖS BIUDŽETINIŲ ĮSTAIGŲ PAREIGYBIŲ SKAIČIAUS NUSTATYMO“ PAKEITIMO“**

**AIŠKINAMASIS RAŠTAS**

2022 m. sausio 5 d.

Šiauliai

**Parengto sprendimo projekto tikslai ir uždaviniai.**

Šio sprendimo tikslas – pakeisti Šiaulių miesto savivaldybės 2015 m. gruodžio 28 d. sprendimą Nr. T-363 „Dėl didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“ ir nustatyti didžiausią leistiną Šiaulių miesto savivaldybės sveikatos priežiūros įstaigų pareigybių skaičių.

**Dabartinis sprendimo projekte aptariamų klausimų reguliavimas.**

Savivaldybės taryba 2015 m. gruodžio 28 d. sprendimu Nr. T-363 „Dėl didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“ yra patvirtinusi didžiausią leistiną pareigybių skaičių Šiaulių miesto savivaldybės (toliau – Savivaldybė) biudžetinei sveikatos priežiūros įstaigai.

**Sprendimo projekte numatytos naujos teisinio reglamentavimo nuostatos.**

Vadovaujantis Lietuvos Respublikos sveikatos apsaugos ministro 2021 m. gruodžio 13 d. įsakymu Nr. V-2833 „Dėl Lietuvos Respublikos sveikatos apsaugos ministro 2018 m. sausio 23 d. įsakymo Nr. V-70 „Dėl rekomenduojamų visuomenės sveikatos specialistų pareigybių steigimo savivaldybėse“ pakeitimo“ nuo 2022 m. vienam visuomenės sveikatos specialistui miesto gyvenamosiose vietovėse priskiriama 650 mokinių, ugdomų pagal ikimokyklinio, priešmokyklinio, pradinio, pagrindinio ir vidurinio ugdymo programas (iki 2022 m. buvo 740 mokinių), todėl atsiranda poreikis didesniam visuomenės sveikatos specialistų pareigybių skaičiui - 3,77.

Atsižvelgiant į Nacionalinės švietimo agentūros 2021 m. lapkričio 24 d. pateiktus duomenis apie mokinių skaičių ikimokyklinio ugdymo, bendrojo ugdymo ir profesinio mokymo įstaigose 2021-2022 m. nuo 2022 m.:

1. Ikimokyklinio ugdymo įstaigose (mokiniai ugdomi pagal ikimokyklinio ir priešmokyklinio ugdymo programas) iš valstybės dotacijos turėtų būti steigiamos 7,72 pareigybės vietoj 6,9 (skirtumas - 0,82):

1.1. Lopšeliuose-darželiuose (28 įstaigos) 2021 m. buvo 6,43 pareigybių, 2022 m. poreikis - 7,21 pareigybės;

1.2. Privačiose ikimokyklinio ugdymo įstaigose (5 įstaigos) 2021 m. buvo 0,47 pareigybės, 2022 m. poreikis - 0,51 pareigybės.

2. Bendrojo ugdymo mokyklose (mokiniai ugdomi pagal priešmokyklinio, pradinio, pagrindinio, vidurinio ugdymo programas) turėtų būti steigiamos 22,22 visuomenės sveikatos specialistų pareigybės vietoje 19,06 (skirtumas - 3,16):

2.1. Bendrojo ugdymo mokyklose (31 įstaiga, tame tarpe 2 privačios ugdymo įstaigos) 2021 m. buvo 18,26 pareigybių, 2022 m. poreikis - 21,21 pareigybės;

2.2. Specialiosiose mokyklose (4 įstaigos) 2021 m. buvo 0,8 pareigybės, 2022 m. poreikis - 1,01 pareigybės.

3. Profesinio mokymo įstaigoje 2021 m. buvo 1,25 visuomenės sveikatos specialisto pareigybės, 2022 m. poreikis - 1,04 (skirtumas - 0,21).

**Priėmus sprendimą, galimos pasekmės.**

Pasekmės teigiamos, nes Savivaldybės biudžetinei sveikatos priežiūros įstaigai bus nustatytas optimalus leistinas visuomenės sveikatos specialistų pareigybių skaičius.

**Priėmus sprendimą, keičiami ar panaikinami galiojantys Savivaldybės teisės aktai.**

Nebus keičiami ir naikinami teisės aktai.

**Sprendimui įgyvendinti reikalingi priimti papildomi teisės aktai.**

Sprendimui įgyvendinti papildomų teisės aktų nereikės.

**Sprendimui įgyvendinti reikalingos lėšos.**

Pareigybės finansuojamos valstybės biudžeto lėšomis iš savivaldybei skiriamos specialiosios tikslinės dotacijos visuomenės sveikatos priežiūros funkcijų vykdymui.

**Sprendimo projekto antikorupcinis vertinimas**.

Pridedama Antikorupcinio vertinimo pažyma.

**Sprendimo projektą parengė** Šiaulių miesto savivaldybės administracijos Sveikatos skyrius. Tiesioginis rengėjas: Sveikatos skyriaus vyr. Specialistė Kristina Strupienė, tel. (8 41) 59 62 28. Projekto iniciatoriai: Šiaulių miesto savivaldybės visuomenės sveikatos biuras.

Savivaldybės gydytoja (vedėja) Viktorija Palčiauskienė